system
Răspunde în limba română, în stilul Wikipedia, cat mai corect gramatical.
user
Ce aspecte principale ale [Titlu] poți să-mi împărAnatol E. Baconsky?
assistant
Anatol Emilian Baconsky () a fost un eseist, poet, prozator, publicist, teoretician literar și traducător român de orientare modernistă, asociat și cu mișcarea suprarealistă din România. Este tatăl diplomatului, scriitorului și politicianului Teodor Baconschi. A publicat sub numele A. E. Baconsky.

Familia 
A fost fiul lui Eftimie Baconsky, preot ortodox basarabean, și al Liubei. Inițiala E. din numele său provine de la prenumele tatălui, Eftimie, după obicei rusesc. A fost fratele criticului și istoricului literar Leon Baconsky, respectiv tatăl lui Teodor Baconschi.

Studiile 
A urmat liceul la Chișinău și la Râmnicu Vâlcea. Între 1946 și 1949 a frecventat cursurile Facultății de Drept a Universității din Cluj. A debutat cu versuri în revista pentru copii „Mugurel” din Drepcăuți (1943), cu eseu în „Tribuna nouă” din Cluj (1945), iar debutul editorial s-a produs în 1950 cu volumul Poezii. A fost redactor-șef al revistei „Almanah literar”, devenită ulterior „Steaua”, de la Cluj (1953-1959). Dacă în primii ani poezia sa este apropiată de poetica realismului socialist, la maturitate devine un poet neo-expresionist. La Congresul Scriitorilor din 1956 atacă principiile dogmatice ale proletcultismului. Traduce mult din lirica universală, din Salvatore Quasimodo, Carl Sandburg, Arthur Lundkvist și este autorul volumului Panorama poeziei universale contemporane, un compendiu al poeziei moderniste europene. A murit în cutremurul din 4 martie 1977.

Opera (selectiv)

Volume de poezii 
 Copiii din valea Arieșului, 1951
 Cântece de zi și noapte, 1954
 Două poeme, 1956
 Fluxul memoriei, 1957; volum retrospectiv, 1967
 Dincolo de iarnă, 1957
 Imn către zorii de zi, 1962
 Fiul risipitor, 1964
 Cadavre în vid, 1969
 Corabia lui Sebastian, 1978, volum postum

Proză 
 Echinoxul nebunilor și alte povestiri antologie de povestiri, 1967
 Biserica neagră, roman, în Scrieri, vol. II, ediție postumă, 1990

Eseuri -- Publicistică 
 Colocviu critic, 1957
 Meridiane. Pagini despre literatura universală contemporană, 1965, ed. a II-a, 1969
 Remember, vol. I-II, 1968
 Botticelli, Editura Meridiane, 1976
 Botiicelli ca ilustrator al lui Dante, 1978, Editura Meridiane.

Traduceri 
 Poeți clasici coreeni, 1960
 Salvatore Quasimodo, Versuri, 1961; a doua ediție, 1968
 Jorge Semprún, Marea călătorie, 1962
 Artur Lundkvist, Versuri, 1963
 Poeți și poezie, 1963
 Mahabharata – Arderea zmeilor, 1964
 Carl Sandburg, Versuri, 1965
 Panorama poeziei universale contemporane, 1972

În alte limbi 
 Néma pillanat (Reculegere), traducere în limba maghiară de Kányádi Sándor. Bukarest, 1965.

Premii 
 Premiul Uniunii Scriitorilor din România (1969; 1972)

Note

Bibliografie 
 Dicționarul scriitorilor români, coordonare: Mircea Zaciu, Marian Papahagi, Aurel Sasu, A-C, București, Editura Fundației Culturale Române, 1995 
 Magda Wachter, A. E. Baconsky: scriitorul și măștile, Cluj, Casa Cărții de Știință, 2007 
Diana Câmpan, Gâtul de lebădă. Utopiile răsturnate și confesiunile mascate ale lui A.E.Baconsky, Cluj-Napoca, Editura DACIA, 2003, ISBN 973-35-1574-4.
Diana Câmpan, A.E.Baconsky – solitarul de catifea, EDITURA ACADEMIEI ROMÂNE, București, 2013, ISBN 978-973-27-2305-0
Diana Câmpan (antologator, editor, prefațator), A.E.Baconsky, O sută și una de poezii, EDITURA ACADEMIEI ROMÂNE, 2016, ISBN 978-073-27-2686-0
Studii de literatură română recentă, vol. II: Contribuții la istoria realismului socialist, coordonator Gheorghe Perian, Editura Limes, Cluj-Napoca, 2017, p. 130-151.

Nașteri în 1925
Nașteri pe 16 iunie
Decese în 1977
Decese pe 4 martie
Decese în București
Decedați în timpul cutremurului din 1977
Artiști suprarealiști români
Autori de sonete
Autori români
Avangarda artistică românească
Editorialiști români
Eseiști români
Oameni din județul interbelic Hotin
Poeți proletcultiști
Poeți români din secolul al XX-lea
Publiciști români
Realism socialist
Români basarabeni
Scriitori români de literatură fantastică
Scriitori români din secolul al XX-lea
Scriitori suprarealiști români
Suprarealism
Suprarealiști români
Teoreticieni literari români
Traducători din italiană în română
Traducători din spaniolă în română
Traducători din suedeză în română
Traducători români